Source: https://fin.afterdawn.com/uutiset/artikkeli.cfm/2009/05/13/welhon_valikoimiin_tuleva_svt_hd_nayttaa_viisut_hd_na
Timestamp: 2018-04-19 11:34:39+00:00

Document:
Welhon valikoimiin tuleva SVT HD näyttää viisut HD:na - AfterDawn
AfterDawn > Uutiset > Welhon valikoimiin tuleva SVT HD näyttää viisut HD:na
Welhon valikoimiin tuleva SVT HD näyttää viisut HD:na
Kirjoittaja Kaarlo Räihä @ 13.5.2009 15:20 Kommentteja (6)
Teräväpiirtoisista euroviisulähetyksistä pitävien tuleva viikonloppu on saanut pelastuksen, sillä pääkaupunkiseudulla operoiva Welho ilmoitti laajentavansa teräväpiirtokanavien tarjontaa ruotsalaisella SVT HD -kanavalla, jonka kautta onnistuu myös viisujen katselu teräväpiirtoisena.
SVT HD:n ohjelmatarjonta koostuu Ruotsin SVT1-, SVT2-, SVT24- ja SVT Barnkanalen -kanavien ohjelmistosta, joista SVT HD esittää teräväpiirtoversioita. Viisujen lisäksi kanavan ohjelmatarjontaan kuuluvat mm. Fråga doktorn, Go'kväll, Debatt, Sommer, Så ska det låta ja Niklas mat.
SVT HD tulee katsottavaksi Welhon HD- ja XL-kanavapaketteihin. Kanavamäärän nouseminen ei nosta kyseisten kanavapakettien hintaa eli HD-paketti kustantaa jatkossakin 25,90 euroa kuussa ja XL-paketti 44,80 euroa kuussa.
Tällä hetkellä Welhon valikoimiin kuuluu 16 teräväpiirtokanavaa ja Welhon mukaan lisää teräväpiirtokanavia ilmaantuu valikoimiin vielä tämän vuoden aikana.
"Pohjoismaiselle ohjelmatarjonnalle on kysyntää Welhon toiminta-alueella, joten olemme mielissämme voidessamme tarjota naapurimaan ohjelmia nyt myös teräväpiirtona. SVT HD on laadukas lisä jo nyt laajaan ruotsalaiseen kanavatarjontaamme – toivomme toki, että voimme pian tuoda myös lisää kotimaista HD-ohjelmaa valikoimiimme" kommentoi Welhon kuluttajaliiketoiminnasta vastaava johtaja Jarno Haikonen yrityksen tiedotteessa.
<Kolme hutia hyväksyttiin >E3-messuilla Xbox 360 -pelejä ohjataan kameralla?
113.5.2009 15:22
Mitens onnistuisko pikku hiljaa noi Ylen 5.1-monikanavaääni lähetykset :) ?
Viestiä on muokattu sen lähettämisen jälkeen. Viestiä on muokattu viimeksi 13.5.2009 @ 15:52
213.5.2009 16:16
Fråga doktorn, Go'kväll, Debatt, Sommer, Så ska det låta ja Niklas mat.
Jep, juuri noita ohjelmia olenkin kaivannut. Mitä lie ruåtsalaisia salkkareita..
313.5.2009 16:56
Kukas haluu kattoo ruotsinkielellä viisut?
413.5.2009 17:01
Jos lontoon kielellä haluaa katsoa, silloin BBC HD
513.5.2009 19:42
Muuten hyvä idea mutta miten meinasit saada Suomessa tuon kanavan näkymään. Se Canal Digitalin BBC HD ei ole oikia BBC HD kanava vaan jotain Canalin omia juttuja joka on saman niminen.
614.5.2009 6:40
Onko viisut jotain glamour-juhlaa vai miksi niiden tarvitsee olla kuvanlaadullisesti HD:ta? Antakaa mieluummin HD-äänet.

References: HD 
 HD 
 HD 
 HD 
 HD 
 HD 
 HD 
 HD

 HD 
 HD